यूनिक नंबर से मरीजों का इलाज होगा
सिविलअस्पताल में इलाज के लिए आने वाले मरीजों को जल्द ही एक यूनिक नंबर देना शुरू िकया जाएगा। यह नंबर मिलने के बाद मरीजों को उपचार के लिए चिकित्सक द्वारा दी गई पर्ची अन्य दस्तावेजों को संभालकर नहीं रखना पड़ेगा। मरीजों को बार-बार पर्ची बनवाने से भी निजात मिलेगी और विशेष बात यह होगी कि किसी दूसरे अस्पताल में उपचार कराने की सूरत में उसे अपनी पर्ची और अन्य कागजात को साथ नहीं ले जाना पड़ेगा। यूनिक नंबर से चिकित्सक मरीज की हिस्ट्री देख इलाज कर सकेंगे। अस्पताल के सूत्रों ने बताया कि मरीज के रजिस्ट्रेशन काउंटर पर पहुंचते ही उसे एक यूनिक आईडी नंबर दिया जाएगा। डॉक्टर अपने कंप्यूटर पर मरीज के यूनिक नंबर के साथ उसके रोगी की हिस्ट्री, जांच उपचार दर्ज करेगा। यह तुरंत लैब और डिस्पेंसरी में पहुंच जाएगा। इसके अलावा अगर जहां उपचार करवाया उस शहर को छोड़ चुके हैं तो भी परेशान होने की जरूरत नहीं होगी। मरीज दूसरे शहर के सिविल अस्पताल जाकर अपना यूनिक नंबर बताएगा, डॉक्टर के कंप्यूटर पर सारा बायोडाटा जाएगा। फिर मरीज को यह बताने की जरूरत नहीं है कि उसे क्या हुआ, क्या उपचार चला। अब तक मरीज अस्पताल पहुंचता है, दवा लेता है और चला जाता है। इस प्रक्रिया में करीब 70 प्रतिशत मरीज अपनी पर्ची इलाज के बाद फेंक देते हैं। जिससे हेल्थ रिपोर्ट नहीं बन पाती है।
hin_Deva hin_Deva